Георги Димитров (социолог)
Георги Димитров Димитров е български социолог, професор в катедра „Европеистика“ на Софийски университет „Св. Климент Охридски“. Доктор по философия с дисертация на тема „Социализацията като проблем на общосоциологическата теория“ и научен ръководител Петър-Емил Митев (1988) и доктор на социологическите науки с дисертация на тема „Модерност и социология (социокултурна предметодологическа обусловеност на социологическия подход)“ (2000).

Георги Димитров преподава в Софийския университет от 80-те години. Той е и един от основателите на катедра „Социология“ в Югозападния университет.

Два пъти е бил Фулбрайтов старши изследовател - в Чикагския университет (2002-2003) и в университета „Джордж Уошингтън“ във Вашинггон.

Бил е член на редколегията на международното списание Journal of Social Science Education (2006-2014).

Трудове в областите: реформиране на образованието, модерност, европейски цивилизационен процес, корупция.

По-важни публикации 
 „Осъзнаваното битие“ като проблем пред емпиричната социология, монографичен сборник, 1991
 България в орбитите на модернизацията, монография, 1995, София
 Университетски курс по социология. Краят на ХХ век. Том 1 – Социология за свободата, С. 2001
 „Корупцията във висшето образование отвъд подкупите“ (монографично изследване), в: АнтиКорупция / Анти образование, 2005
 „Създаване на специалност социология в ЮЗУ: историко-концептуални и биографични реминисценции“, в: Юбилеен сборник на Катедра Социология, ПИФ, ЮЗУ, 2005
 Политики за наука в Софийски университет, монографичен сборник, обща научна редакция, авторство и съавторство, 2009
 Европейски цивилизационен процес. Избрани студии, монографичен сборник, 2011

Източници

Външни препратки 
 Кратка биография и публикации на проф. Георги Димитров на сайта на програма Европеистика в Софийския университет
 Портрет на проф. Георги Димитров
 Публикации на проф. Георги Димитров на сайта „Консерваторъ“

Български социолози
Преподаватели в Софийския университет
Преподаватели в Югозападния университет
Родени в София